Ο λόγος των ουδετερόφιλων προς τα λεμφοκύτταρα (NLR) και ο λόγος των αιμοπεταλίων προς τα λεμφοκύτταρα (PLR) στο περιφερικό αίμα, ως ανεξάρτητος προγνωστικός δείκτης στην IgA νεφροπάθεια
Creators: name: Κουρή, Χριστίνα Γεωργίου
Publisher: name: Aristotle University of Thessaloniki
Year: 2025
Subjects: Ανοσιακό σύστημα
IgA νεφροπάθεια
λόγος ουδετερόφιλων προς λεμφοκύτταρα, λόγος αιμοπεταλίων προς λεμφοκύτταρα
Immune system
IgA nephropathy
NLR, PLR

description: Εισαγωγή Η IgA νεφροπάθεια (IgAN) αποτελεί την πιο συχνή πρωτοπαθή σπειραματονεφρίτιδα παγκοσμίως, με σημαντική ετερογένεια στην πρόγνωση και εξέλιξη. Ο λόγος ουδετερόφιλων προς λεμφοκύτταρα (NLR) και ο λόγος αιμοπεταλίων προς λεμφοκύτταρα (PLR) έχουν προταθεί ως πιθανοί προγνωστικοί δείκτες για χρόνιες παθήσεις, συμπεριλαμβανομένων των νεφρικών νοσημάτων. Σκοπός Η μελέτη αποσκοπεί στην αξιολόγηση των NLR και PLR ως ανεξάρτητων προγνωστικών δεικτών για την εξέλιξη της IgAN, με στόχο την αναγνώριση ασθενών υψηλού κινδύνου και τη βελτίωση της θεραπευτικής στρατηγικής. Μέθοδοι Πραγματοποιήθηκε αναδρομική μελέτη παρατήρησης σε 64 ασθενείς με IgAN, επιβεβαιωμένη με νεφρική βιοψία από το 2009 έως το 2023. Συλλέχθηκαν κλινικά, ιστολογικά (MEST-C score) και εργαστηριακά δεδομένα, συμπεριλαμβανομένων των NLR και PLR, κατά τη διάγνωση. Η συσχέτισή τους με την πρωτεϊνουρία, την μείωση του eGFR και την εξέλιξη σε τελικό στάδιο νεφρικής νόσου (ESRD) αναλύθηκε με μη παραμετρικές μεθόδους. Αποτελέσματα Οι δείκτες NLR και PLR έδειξαν περιορισμένη προγνωστική αξία όσων αφορά τα καταληκτικά σημεία της μελέτης, δηλαδή την πρωτεϊνουρία κατά το διάστημα παρακολούθησης (ύφεση ή μη ύφεση πρωτεϊνουρίας και υποτροπή της πρωτεϊνουρίας) και την νεφρική λειτουργία των ασθενών (τελικός eGFR). Ωστόσο, παρατηρήθηκε συσχέτισή τους με τον βαθμό σπειραματοσκλήρυνσης και την παρουσία μηνοειδών σχηματισμών, υποδηλώνοντας πιθανή σχέση με συγκεκριμένες παθοφυσιολογικές διεργασίες. Η ανοσοκατασταλτική θεραπεία δεν επηρέασε σημαντικά τους δείκτες. Συμπεράσματα Παρά τη διαθεσιμότητα και το χαμηλό κόστος, οι δείκτες NLR και PLR φαίνεται να έχουν περιορισμένη ανεξάρτητη προγνωστική αξία. Μπορούν να χρησιμοποιηθούν συμπληρωματικά με κλινικά, εργαστηριακά και ιστολογικά δεδομένα για την εκτίμηση του κινδύνου. Απαιτούνται περαιτέρω μελέτες με μεγαλύτερα δείγματα και διαχρονικό σχεδιασμό για επιβεβαίωση των ευρημάτων.
description: Introduction IgA nephropathy (IgAN) is the most common primary glomerulonephritis worldwide, characterized by significant variability in prognosis and progression. The neutrophil-to-lymphocyte ratio (NLR) and platelet-to-lymphocyte ratio (PLR) have been proposed as potential prognostic markers for chronic diseases, including kidney disorders. Purpose This study aims to evaluate NLR and PLR as independent prognostic markers for disease progression in patients with IgAN, with the goal of identifying high-risk patients and guiding therapeutic decisions. Methods A retrospective observational study was conducted on 64 patients with biopsy-confirmed IgAN from 2009 to 2023. Clinical, histological (MEST-C score), and laboratory data, including NLR and PLR, were collected at diagnosis. The relationships between these markers and key clinical outcomes—proteinuria, eGFR decline, and progression to end-stage renal disease (ESRD)—were analyzed using non-parametric statistical methods. Results NLR and PLR showed limited prognostic value in the study's endpoints, specifically the outcome of proteinuria (remission or non-remission of proteinuria and recurrence of proteinuria), or significant decline in renal function. However, NLR and PLR were significantly associated with segmental glomerulosclerosis and presence of crescentic formations, suggesting their potential role in specific pathophysiological processes of IgAN. Immunosuppressive therapy did not significantly affect these markers or clinical outcomes. Conclusions While NLR and PLR are easily accessible and cost-effective biomarkers, their standalone prognostic utility in IgAN appears limited. They may reflect certain disease characteristics, such as glomerulosclerosis and crescentic formations, but should be used alongside other clinical, laboratory, and histological data for risk stratification. Further research with larger samples and longitudinal designs is needed to confirm these findings and explore the integration of NLR and PLR into comprehensive prognostic models.